AJAKOHAST OTSE TAEVAST
Tundub hästi suvine täna.
Tundub tõesti,
kuid samas oleme ka Türgis, kuhu suvi jõuab ikka varem.
Nii on.
Saame siin aegsasti osa otsekui Soome suvest,
nii et see on puhas rõõm.
See päike ja maastik siin on tõesti imelised.
Eks see ole olnud selline läbi aegade. - Kindlasti on.
Mõtlen siinkohal Paulusele, kes siin ringi liikus
ja samuti sellest ilust osa sai.
Suure tõenäosusega ta tuli just siit samast ja ka läks siit.
See oli küll vist pisut Ida pool, kui ta siia kanti saabus.
Kuid teisalt muidugi on tegu sama Vahemerega.
Kui suur ka Vahemeri on?
Ma tõesti ei tea, kuid hästi suur kindlasti.
On tõesti suur - 2,5 miljonit ruutkilomeetrit.
Nii et väga suur meri, mille ümber toimub palju huvitavat.
On toimunud muidugi läbi aegade,
kuid me tunneme seda piirkonda kõige enam tänu Pauluse kirjadele,
apostlite tegudele ja evangeeliumi levimisele.
Nii et me teame neid paiku.
Mõtlesin täna hommikul,
et küllap sai Pauluski siin viibides päikest ja naha pruuniks,
kuigi juudina oli ta kindlasti juba niigi pisut tõmmum.
Kuid siin Efesoses olles ta ka higistas,
sest Piibel räägib meile higirätikutest.
Ta rügas tööd teha nii ööd kui päevad ja päevad ja ööd,
viibides siin kokku 2 aastat.
Ja kuigi siin on enam-jaolt palav,
võib suve ajal tulla ette ka jahedamaid aegu.
Tavaliselt aga on siiski soe
ja meil on hea meel, et võime tutvustada sulle neid paiku,
sidudes need piiblilugudega, mida teame.
Sest vahel mul on tunne,
et meil on raske seostada neid lugusid nende reaalsete paikadega.
Mõelda sellele, millised olid tolle aja olukorrad, linnad jne.
Me muidugi ei saa taasta kogu pilti, sest paljud need linnad on muutunud.
Kuid samas on siiski palju toredaid suurlinnu alles
nagu näiteks Smürna, kus käisime ja mis on täiega kui miljonilinn.
Jah, me külastasime ka väiksemaid, kust sõidadki sisse ja välja,
aga siin piirkonnas on ka mitmeid suurlinnu.
Igal juhul, Paulus rääkis sellest, kuidas ta siia jõudis.
Nagu öeldud - see oli pisut enam ida pool siit.
Ta asus teele Antiookiast, mis tänapäeval asub Liibanonis.
Tuli Küprose kaudu ja jõudis siis siia.
Oma esimese reisi ajal liikus Efesose ülaossa,
jäädes sinna mõneks ajaks pidama ja kogedes erinevaid olukordi.
Siinkohal ei taha kedagi hirmutada, kuid oleme märganud,
et kui tahame järgida Jumala kutset ja seda, mida Ta on andnud teha,
siis Ta ei anna nö rändjutlustaja ametit mitte igaühele.
Ehk siis mitte igaüks ei pea minema Aafrikasse, Aasiasse või Indiasse.
See pole Jumala plaan.
Paljud peavad ka koju jääma.
Seetõttu tahan öelda sulle, kes sa oled ehk kuulnud misjonitööst
ja mõtled ärevalt, et ei tea, kuhu ka sind läkitatakse
ja mida küll Jumal sinult ootab?
Et saadab Ta su äkki Siberisse, Alaskale või kuhu iganes veel.
Kui Jumal pole andnud sulle selget pilti või äratundmist
selle prohvetliku kutse kohta, mille Ta on sulle andnud,
siis ära pabista!
Ole kodus ja toimeta omi asju, kanna hoolt oma pere ja laste eest,
või ole tubli töötaja oma tööpaigas, et säiliks su töö
ja saaksid ehk isegi liikuda edasi karjääri redelil.
See kõik on väga hea ja ka selle keskel võime me kogeda,
et oleme keset täiuslikku Jumala tahet.
Küll aga saame toetada misjonitööd oma rahaliste ressurssidega.
Sest näiteks Soomes, aga ka Rootsis, Norras ja Taanis
ning Lääne-Euroopas tervikuna on majanduslik seis üsna hea.
Seetõttu saavad kõik toetada ka misjonitööd,
kuigi ehk mitte võrdsete summadega.
Küll aga on kõigil võimalus osaleda ja aidata kaasa evangeeliumi levikule.
Nii oli ka Pauluse elus -
teda varustati enne Antiookiast teele minekut.
Kogudus kogus raha kokku ja saatis Pauluse teele.
See on kogu kogudusele kasuks olla kaasas taolise toetamisega
ja seda ka tänapäeval.
Just. Nii kogudus kui kõik me saame olla kaasas selle tööga.
Kuid lisaks sellele on tänapäeval võimalusi,
mida tol ajal polnud ja need on need,
et sa saad minna ka lühiajalistele misjonireisidele.
Tänapäeva lennud Türki on suht odavad.
Lend Iisraeli samuti.
Aafrikasse minek on küll pisut kallim...
Aga see võtab vaid mõne tunni!
Vaid mõne tunni ja sa võid olla seal nädala, paar nädalat või kuu.
Või kui saad võtta terve aasta vabaks, saad olla ka terve aasta,
aidates kaasa misjonitöös seal paigas, kus oled.
Seejärel aga saad tulla tagasi koju ja naasta oma tööpaika.
Kogu see kogemus annab aimu misjonitöö sisust ja olemusest.
Me ise tunneme misjonäridest jutlustajaid,
kes teevad kõvasti tööd ja näevad vaeva selle missiooni nimel.
Küll aga tahame julgustada sindki
proovima kasvõi korra elus mõnel misjonireisil käimist vms.
Tahame tänada sind nii sinu palvete kui ka rahalise toe eest TV7'le.
Jumal õnnistagu sind selle eest!
TV7't on võimalik toetada helistades 900 1777 (7 eur) Täname!
Olles siin Vahemere rannal,
tahame meenutada Pauluse tulekut Türki, Väike-Aasiasse,
lugedes Apostlite tegude 13 ptk'i.
Kui sul on Piibel käepärast, võta see lahti ja loe ühes meiega.
Piiblis on öeldud, et kui usklikud palvetasid Antiookias,
siis Jumala Vaim ütles neile,
et Paulus ja Barnabas tuleb edasi saata.
Nii nad ka tegid ja Apostlite 13:4 ütleb:
"Kui nad olid Püha Vaimu poolt teele saadetud..."
Ehk siis Püha Vaim kõnetas neid juba palve ajal
ja nad katsusid selle läbi, et olla ikka kindlad Tema juhtimises.
Ja seejärel nad kogesid, kuidas Püha Vaim saatis nad teele,
kaasates koguduse kui vahendaja kogu protsessi.
"Nad tulid alla Seleukeiasse ja purjetasid Küprosele."
Küproses toimus ka teatud asju, kuid salmis 13 on öeldud, et:
"Paulus ja tema kaaslased purjetasid edasi Pafosest
ja tulid Pergesse, Pamfüüliamaale."
See oli siis nende esimene peatuspaik Väike-Aasias.
Johannes jättis nendega seal hüvasti ja läks tagasi Jeruusalemma.
Johannes oli noor poiss, kes nendega kaasas oli
ja me ei teagi põhjust, miks ta neist lahkus?
Jäi ta siis merehaigeks või tuli lihtsalt koduigatsus peale...
Ja kui siis Barnabas tahtis võtta Johannese kaasa
nende teisele või kolmandale reisile, keeldus Paulus raudselt,
öeldes, et sellist selli ei saa küll kaasa võtta -
pöördub veel uuesti tagasi koju!
Samas, kui Johannes koju läks, kasvas ta seal vaimselt edasi
ega lasknud lahti oma usust ega eesmärkidest.
Nii et mingi aeg hiljem tuli aeg,
kus ta läks Paulust lohutama ja julgustama.
Paulus käskis tal veel mingid vajalikud kirjad kaasa võtta.
Nii et on lootust isegi siis, kui oled esimese korraga põrunud!
Seetõttu ära anna alla
ja ära anna ka hingevaenlasele võimalust öelda:
"Sa ju juba korra proovisid 25 aastat tagasi!
Põrusid tookord täiega ja ega seekordki sust' asja saa!"
Ütle talle: "Suu kinni!
Ära tule siin minuga jaurama,
sest meil pole omavahel midagi rääkida!"
Mõtle sellest, mida Jumal on sulle rääkinud
ja võta vastu need uued võimalused, mida Jumal tahab sulle anda.
Nii et nad hakkasid kuulutama, minnes ka juutide sünagoogi.
Juudid kuulasid neid algul suure hoolega,
paludes Paulusel ja Barnabasel tulla tagasi järgmiselgi sabatil.
Nii et oli neid, kes võtsid nad vastu ja neid, kes olid nende vastu,
hakates neid pilkama ja taga kiusama.
Paulus rääkis sellest pisut hiljem, öeldes, et seal oli mehi,
kes tahtsid ise esile tõusta.
Eks neid ole alati, kes taha olla enamat, kui nad on.
Nii et Paulus pidi hakkama end mingil määra kaitsma,
öeldes 2 Korintlastele 11:23 järgmist:
"Ma olen palju rohkem vaeva näinud, palju rohkem vangis olnud..."
No vaevalt küll, et teised üldse olid vangis olnud,
kuid Paulus siis ütles nii.
"Saanud palju enam hoope, tihti olnud surmasuus."
Taolisi asju juhtub.
Meil endil on sõpru, kes on elanud Siberis.
Kus isa oli jutlustaja ja käis eripaigus kuulutamas,
samal ajal, kui ema oli väikeste lastega kodus.
Ja kui siis miilits ukse taha ilmus ning neid ähvardama hakkas,
küsisid lapsed emalt: "Kas meid tapetakse nüüd ära?"
Ehk nad mõistsid, et see võib olla nende viimne tund.
Kuid Jumal hoidis ja päästis neid
ning täna on nad kõik täiel rinnal teenimas Jumalariigi töös.
Kuid see kõik pole üldsegi mitte iseenesest mõistetav,
mistõttu me palume pidevalt Jumala kaitset eneste üle.
Sõidame me siis autoga, reisime ringi
või elame oma igapäeva elu.
Me vägagi sageli täname Jumalat Tema inglite kaitse eest.
Ja ka siis, kui palume oma laste ja lastelaste eest,
täname Jumalat, et Ta kaitseb neid igal päeval.
See on väärt paluda Jeesuse vere kaitset
oma koduuste üle, et vaenlane ei saaks seda rünnata.
Paulus jätkab salmis 24 ja ütleb:
"Ma olen juutide käest viis korda saanud
ühe hoobi vähem kui nelikümmend."
Me võime nüüd küsida, et mis tähtsust sel on?
Aga tol ajal olid piitsutamisel omad piirid ja teati,
et kui neist üle minna, siis piitsutatav sureb.
Ehk siis nad ei saanud Paulust tappa, kuid kogu see asi oli väga piiri peal.
See oli ka väga valus kogemus.
Ka mingi aeg hiljem, kui Paulus sattus samasse seisu,
ütles ta, et ta on Rooma kodanik,
kuna oli veetnud nendega palju aega koos.
Roomlased aga ei tohtinud oma riigi kodanikke peksta,
mispeale Paulus küsiski, et on teil ka õigust seda teha?
Mispeale roomlased ehmatasid, kuna nad pidasid teda juudiks,
mõistmata, et Paulusel olid Rooma kodaniku õigused.
Nii et aegajalt on hea teada, mis õigused meil on,
et me ei lepiks kõigega, mis meiega juhtub,
vaid me võime seista ka oma õiguste eest.
Ja seda ka Paulus tegi.
Nii et ta ütles:
"Ma olen juutide käest viis korda saanud
ühe hoobi vähem kui nelikümmend,
mind on kolm korda keppidega pekstud,
üks kord püütud kividega surnuks visata..."
Teda loobiti ühe korra kividega, arvates, et ta sai seejärel surma.
Loopijad jätsid ta sinna paika,
kuid tänu Jumalale, et seal oli inimesi ja jüngreid,
kes palvetasid Pauluse eest,
nii et Jumal tuli ja aitas ta taas jalule
ning ta jätkas oma teekonda.
Ta ei andnud alla, mõeldes, et see kõik on liiga ohtlik.
Ta seisukoht oli: "Ma kas elan või suren - ma kuulun ikka Kristusele
ja täidan selle ülesande ja kutse, mille Jumal on mulle andnud."
Ja ta jätkas: "Kolm korda olen üle elanud laevahuku."
Kus kohas? Siin samas Vahemerel!
Ta sattus kolm korda laevahuku keskele.
Kõigi nende asjadega võrreldes võime öelda,
et me pole ikka veel midagi näinud!
Ja tänu Jumalale, et me pole pidanud kogema neid asju!
Küll aga on selge,
et need olid ikka korralikud rünnakud nii Pauluse kui evangeeliumi vastu.
Nii on, et kui Püha Vaimu väes ja võidmises kuulutatakse evangeeliumi,
siis hingevaenlane teab,
et see toob kaasa inimeste pöördumise;
et haiged saavad terveks ja usklikud täituvad Püha Vaimuga;
et evangeelium läheb edasi.
Need on need asjad, mida vaenlane püüab takistada.
See oleks olnud ikka tohutu kaotus,
kui hingevaenlasel oleks õnnestunud Paulus rajalt maha võtta.
Lihtne on muidugi öelda,
et küll siis Jumal oleks leidnud kellegi teise!
Ju Ta olekski,
kuid samas oli Ta siiski valinud just Pauluse selle töö jaoks
ja oli koos temaga sõltumata sellest,
et Paulus pidi kannatama kõiki neid jubedaid asju.
"Terve öö ja päeva olen olnud veevoogudes;
tihti olen olnud teekondadel, ohus jõgedel, ohus teeröövlite käes,
ohus oma rahva seas, ohus paganate seas,
ohus linnades, ohus kõrbes, ohus merel, ohus valevendade käes,
töös ja vaevas, tihti valvamises,
näljas ja janus tihti paastumises, külmas ja alasti;
peale kõige muu päevast päeva rahva kokkuvool minu juurde,
mure kõigi koguduste pärast."
Ehk siis ta võttis hoolt koguduse liikmete eest,
kes tulid küsima nõu või vajasid hingehoidu.
Kes tahtsid teada, mida teha ja kas nad on ikka õigel teel.
Nii et palju selliseid olukordi.
Kui sa need asjad veel omaette olles mõttega läbi loed,
võid paluda Jumalat ja öelda:
"Tänu Sulle, Issand, et Sina annad väe!"
Ehk millest iganes me ka läbi ei läheks,
selle keskel leidub palju võimalusi ja väge.
Me usume, et see, kes on meie sees, on suurem, kui see, kes on maailmas
ja aitab meid edasi kuni võiduka lõpuni.
Vaatame korraks Rooma kirja 8 ptk'i.
Meil on väga õnnistatud piiblikohad.
Roomlastele 8:33 ütleb see sama Paulus,
kes on kõik need asjad ise läbi teinud:
"Kes võib süüdistada Jumala valituid?
Jumal on see, kes õigeks teeb.
Kes võib meid hukka mõista?
Kristus Jeesus on, kes suri ja, mis veel enam, kes üles äratati,
kes on Jumala paremal käel ja kes palub meie eest.
Kes võib meid lahutada Kristuse armastusest?"
See on väga hea küsimus -
kes võib meid lahutada Kristuse armastusest?
Ja siis ta loeb need asjad ette:
Kas viletsus või ahistus või tagakiusamine või nälg
või alastiolek või hädaoht või mõõk?
Nagu on kirjutatud:
Sinu pärast surmatakse meid kogu päeva,
meid koheldakse nagu tapalambaid.”
Kuid selles kõiges me saame täieliku võidu tema läbi,
kes meid on armastanud."
Me saame täieliku võidu.
Või ka üleloomuliku võidu, või enam kui võidu.
Me võime nüüd küsida, et mis asi see enam kui võit on,
kui võit on võit?
Kuid eeldavasti tähendab see seda,
et kõige selle halva läbi, mis meiega on juhtunud,
tuleb esile midagi tõeliselt head,
mis on kasuks, päästeks ja terviseks ka teistele inimestele.
Nii et tänu Jumalale Tema abi eest
ja selle eest, et mitte miski ei saa meid lahutada Temast.
Nii nagu Pauluski ei saanud lahutatud Jumalast
vaatamata sellele kohutavale nimekirjale asjadest,
mida ta kõik läbi elas.
Jumal aitas, kaitses ja hoidis sellest hoolimata,
läkitades oma inglid ja varjates oma käega.
Jeesuse veri kaitses teda, nii et tänu Jumalale selle eest.
Tahaksin lugeda ka 2 Korintlastele 5:6 ja sealt edasi:
sest me käime usus, mitte nägemises,
ent me oleme kindlad
ning meile meeldib pigem ära olla ihust
ja viibida Issanda juures."
Seda lugedes saab selgeks, et keset vaenlase rünnakuid
võib ehk vahel tunduda, et parem oleks olla juba taevakodus.
Paulus arvas ka nii, öeldes samas,
et teistele on jälle parem, kui ta on siiski siin maa peal.
Kuid kõigest hoolimata võime olla kindlad ja rõõmsad,
uskudes ikka Jumalasse ja teades,
et see hea töö, mille Ta on meis alustanud,
Ta viib selle ka lõpule.
Tahan lugeda ka 2 Korintlastele 2:14, kus on öeldud järgmist:
"Aga tänu olgu Jumalale,
kes meid Jeesuses Kristuses viib igal pool võidukäigus kaasa."
Kas pole märkimisväärne,
et Paulus hoiab kõik oma mõtted ja tähelepanu Jeesusel,
Jumala sõnal ja meelsusel, kuigi käib läbi kõigi nende raskuste.
"Aga tänu olgu Jumalale,
kes meid Jeesuses Kristuses viib igal pool võidukäigus kaasa
ja teeb kõigis paigus meie kaudu avalikuks
oma tunnetuse lõhna.
Meie oleme ju Kristuse hea lõhn Jumalale
nii nende seas, kes päästetakse, kui ka nende seas, kes hukkuvad."
Me oleme Jumala lõhn. Me anname edasi taeva hõngu.
Me esindame Jeesust siin maa peal
ja saame võidu kõiges, kuna Tema ise juhib meid.
Nii et Paulus ei vajunud ära,
nuttes ja halades, kui raske ja kohutav kõik on.
Ta ei öelnud:
"Oh Jumal, aita ometigi see kuu aega veel üle elada!"
või "Päästa mind siit kurjast ilmast!"
Ei! Ta ütles, et Jumal on meiega ja kuigi olukorrad ongi kitsad,
on kõik siiski hästi, sest Jumal on hea
ja me võime loota Ta peale igas olukorras.
Tahame lõpetuseks veel paluda, et Jeesus võiks tulla su südamesse.
Sest kui sa vaatad meid praegu, kuid ei oma Jeesust oma elus,
siis tea, et Ta seisab su elu ukse taga ja küsib luba sissetulekuks.
Sa võid mõelda, et su elus on nii palju vaeva ja häda,
kuid Jeesus tõotab olla koos sinuga ja õnnistada ning aidata sind.
Kuid enne seda tahaks paluda veel kõigi teie eest,
kes te kogete, et elu on praegu kuidagi liiga pingeline ja valus.
Palju on pingeid ja asjad pole üldse nii, nagu sooviksid.
Issand Jeesus, tahan õnnistada ja paluda igaühe eest,
kes on minemas läbi raskuste praegu.
Issand, Sa tead neid,
kes kannatavad praegu haiguste, üksinduse ja hüljatuse all.
Tead neid, kes lahkuvad kogudustest ja midagi jääb kui hinge kriipima.
Erinevate inimeste eludes on nii palju valu,
mistõttu ma palun, Issand, et Sa annaks neile jõudu
ja tõstaksid nad neist olukordadest.
Et nõnda nagu Sa aitasid Paulust,
nad võivad kogeda ja näha, et sa aitad ka neid.
Me palume seda Sinu nimel.
Kuid nüüd tahame paluda selle eest, et Jeesus võiks tulla su ellu.
Päästja Jeesus.
Korda minu ja Pia järel neid lihtsaid palvelauseid,
kui me palume üheskoos:
Jeesus Kristus,
ma tahan tulla
ja avada end Sulle.
Jeesus, tule sisse.
Puhasta mu süda
ja kingi mulle oma rahu.
Ma tean,
et Sa oled minu Issand
ja mina Sinu laps.
Sellest hetkest alates
olen mina Sinu
ja Sina minu.
Tahan järgida Sind
täie rõõmuga,
sest tean, et Sa oled minuga.
Aamen.
Kui palusid seda palvet, siis tea,
et su sõber ja päästja Jeesus tuli su ellu.
Ta on andestanud su patu ja vabastanud su Saatana ahelaist,
mistõttu tahan kuulutada sulle, et sa oled uus loodu Kristuses!
Sa oled Jumala laps,
kõik vana on möödas ja uus on sündinud.
Võta meiega kindlasti ühendust
ja anna meile teada, kui oled Jeesuse vastu võtnud
või vajad ka näiteks eestpalvet.
Tahame aidata sind nii palju kui oskame.
Vaata meid taas ka järgmisel korral!
Kõike head!
Tõlge: Anne-Ly Raukas